2. pielikums
Vadlīnijām izglītības kvalitātes nodrošināšanai 
vispārējā un profesionālajā izglītībā


Izglītības iestādes vadītāja profesionālās darbības novērtēšanas kvalitātes vērtējuma līmeņu apraksti 

4.1. Elements – ADMINISTRATĪVĀ EFEKTIVITĀTE

Elementa “Administratīvā efektivitāte” ietvaros tiek izvērtēta pārvaldības sistēmas efektivitāte, tai skaitā izglītības iestādes stratēģiskās, ikgadējās un ikdienas plānošanas sistēma, izglītības iestādes pašvērtēšanas kvalitāte, personāla pārvaldības sistēma,  izglītības iestādes vadības komandas profesionālā darbība un tās sasaiste ar valstī noteiktajām izglītības politikas prioritātēm, kā arī visu izglītības iestādes īstenoto pārvaldības procesu efektivitāte.

	
IV līmenis – ļoti labi
	
III līmenis – labi
	
II līmenis – jāpilnveido

	Vadītājs ir izveidojis efektīvu izglītības iestādes stratēģiskās attīstības, ikgadējās darbības un ikdienas darba plānošanas sistēmu, kurā aktīvi iesaistās visas mērķgrupas. 

Plānošana ir saskaņota ar valstī noteiktajām izglītības politikas prioritātēm un balstīta skaidri definētā misijā, vīzijā un vērtībās, kā arī mērķī / mērķos. Attīstības plānošanā tiek izmantoti kvalitatīvi un kvantitatīvi indikatori, kas ļauj objektīvi izvērtēt sasniegtos rezultātus un plānot turpmāko attīstību. 

Pašvērtēšana ir integrēta izglītības iestādes pārvaldības sastāvdaļa, tajā iesaistās visas mērķgrupas, tiek izmantotas vairākas kvalitātes vērtēšanas metodes. Iegūtie dati tiek sistemātiski izmantoti pārvaldības lēmumu pieņemšanā un darba kvalitātes pilnveidē. 
Vadītājs īsteno profesionālu personāla pārvaldību, veido stabilu, motivētu un uz kopīgu mērķu sasniegšanu orientētu komandu, efektīvi deleģējot pienākumus un atbildību. Vadības komanda nodrošina augstu izglītības iestādes darbības efektivitāti, sasniedz vai pārsniedz kopā ar dibinātāju noteiktos mērķus un sekmē kvalitatīvu un iekļaujošu izglītības procesu.

	Vadītājs sekmīgi organizē izglītības iestādes stratēģisko, ikgadējo un ikdienas darba plānošanu, ievērojot valstī noteiktās izglītības politikas prioritātes. 


Plānošanā iesaistās lielākā daļa mērķgrupu, ir definēta vai tiek pilnveidota izglītības iestādes misija, vīzija un vērtības, kā arī mērķis / mērķi. Attīstības plānošanā tiek izmantoti kvalitatīvi un kvantitatīvi indikatori, kas ļauj izvērtēt paveikto darbu. 




Pašvērtēšana tiek veikta regulāri, izmantojot vairākas kvalitātes vērtēšanas metodes, un tās rezultāti tiek izmantoti darba pilnveidei. 




Vadītājs pārsvarā nodrošina efektīvu personāla pārvaldību, deleģē pienākumus un veicina iesaistīto atbildību kopīgu mērķu sasniegšanā. Vadības komanda nodrošina stabilu izglītības iestādes darbību un sasniedz kopā ar dibinātāju noteiktos mērķus, nodrošinot kvalitatīvu mācību procesu un iekļaujošu vidi.




	Vadītājs daļēji nodrošina izglītības iestādes stratēģiskās attīstības, ikgadējās darbības un ikdienas darba plānošanu. 



Plānošanā nav pilnībā nodrošināta saikne ar valstī noteiktajām izglītības politikas prioritātēm, daļēja mērķgrupu iesaiste, sasniedzamo rezultātu un indikatoru definēšana vai izpratne par izglītības iestādes misiju, vīziju un vērtībām, kā arī mērķi / mērķiem. 



Pašvērtēšana tiek veikta formāli vai tikai daļēji nodrošina informāciju lēmumu pieņemšanai un darba kvalitātes pilnveidei. 




Personāla pārvaldība ir neefektīva – pienākumu deleģēšana, iesaiste un atbildības sadale neveicina vienotu izpratni par sasniedzamajiem rezultātiem, kas ietekmē personāla labbūtību un darba stabilitāti. Vadības komanda tikai daļēji sasniedz izvirzītos mērķus, un izglītības iestādes pārvaldības efektivitāte nodrošina tikai daļēju valsts noteikto izglītības politikas prioritāšu īstenošanu.








4.2. Elements – VADĪBAS PROFESIONĀLĀ DARBĪBA

Elementa “Vadības profesionālā darbība” ietvaros tiek izvērtētas izglītības iestādes vadītāja zināšanas, prasmes un kompetence par tiesiskuma, līderības, vadības, efektīvas un cieņpilnas komunikācijas, izglītības kvalitātes, izglītības attīstības un/vai nozares politikas jautājumiem, kā arī vadītāja prasme sniegt un saņemt profesionālu atgriezenisko saiti, nodrošinot izglītības iestādes pāreju uz mācīšanās organizācijā darbības pamatprincipiem.

	
IV līmenis – ļoti labi
	
III līmenis – labi
	
II līmenis – jāpilnveido

	Vadītājam ir augsta profesionālā kompetence un padziļinātas zināšanas izglītības iestādes pārvaldībā, tiesiskuma, līderības, komunikācijas, personāla vadības un pedagoģijas jautājumos. 



Vadītājs nodrošina tiesisku, demokrātisku un uz vērtībām balstītu iestādes pārvaldību, patstāvīgi pieņem argumentētus lēmumus, sekmīgi vada pārmaiņas un krīzes situācijas. Vadītājs īsteno efektīvu stratēģisko, iekšējo un publisko komunikāciju, profesionāli sniedz un saņem atgriezenisko saiti, veido mācīšanās organizācijas kultūru un nodrošina augstu ētikas standartu ievērošanu. Vadītāja profesionālā darbība ir cieši saistīta ar valsts izglītības attīstības prioritātēm, viņš aktīvi iesaistās izglītības nozares attīstībā un popularizē izglītības iestādes labo praksi. Vadītājs regulāri pilnveido savu profesionālo kompetenci un izmanto aktuālās pedagoģijas, skolvadības un pārvaldības atziņas izglītības iestādes attīstībā.

	Vadītājam ir pietiekama profesionālā kompetence izglītības iestādes pārvaldībā, tiesiskuma, līderības, komunikācijas, personāla vadības un pedagoģijas jautājumos. 




Vadītājs nodrošina tiesisku un efektīvu iestādes darbību, demokrātisku lēmumu pieņemšanu un sekmīgu komunikāciju ar lielāko daļu iesaistīto pušu. Viņš sniedz un pieņem uz izaugsmi vērstu atgriezenisko saiti, ievēro profesionālās ētikas principus un veicina sadarbību izglītības iestādē. Vadītājs orientējas valsts izglītības attīstības prioritātēs un izmanto aktuālās pedagoģijas un skolvadības atziņas savā profesionālajā darbībā, nodrošinot stabilu un kvalitatīvu izglītības iestādes pārvaldību.
	Vadītāja profesionālā kompetence atsevišķās izglītības iestādes pārvaldības jomās ir nepietiekama. Tas izpaužas tiesiskuma nodrošināšanā, demokrātiskā lēmumu pieņemšanā, komunikācijā, personāla vadībā, atgriezeniskās saites sniegšanā vai profesionālās ētikas ievērošanā. 

Vadītājs tikai daļēji sasaista izglītības iestādes darbību ar valsts izglītības attīstības prioritātēm un nepietiekami izmanto aktuālās pedagoģijas, skolvadības un pārvaldības atziņas. 
Profesionālā darbība nodrošina izglītības iestādes pamatfunkciju īstenošanu, taču atsevišķās jomās vērojama fragmentāra pieeja un nevienmērīga pārvaldības kvalitāte. 






4.3. Elements – ATBALSTS UN SADARBĪBA

Elementa “Atbalsts un sadarbība” ietvaros izvērtē izglītības iestādes vadītāja prasmi veidot sekmīgu sadarbību ar izglītības iestādes dibinātāju un/vai pašvaldību, vietējo kopienu un/vai nozares organizāciju, augstākās izglītības iestādēm, ievērot demokrātiskas pārvaldības pamatprincipus, īstenot pārmaiņu vadību izglītības iestādē, nodrošinot izglītības iestādes pārvaldību atbilstoši mācīšanās organizācijas pamatprincipiem.

	
IV līmenis – ļoti labi
	
III līmenis – labi
	
II līmenis – jāpilnveido

	Vadītājs mērķtiecīgi iniciē un attīsta sadarbību ar vietējo kopienu, nozares organizācijām un augstākās izglītības iestādēm, veidojot ilgtermiņa sadarbību izglītības kvalitātes un mūžizglītības attīstībai. 
Izglītības iestādē ir izveidota izziņas un inovāciju organizācijas kultūra, ko raksturo visu iesaistīto pušu atvērtība pārmaiņām, līdzatbildība un gatavība ieviest inovācijas. Vadītājs veicina savstarpēju mācīšanos, komanddarbu un pieredzes apmaiņu gan izglītības iestādē, gan sadarbībā ar citām izglītības iestādēm, nodrošinot augstvērtīgu izglītības programmas īstenošanu. Vecāki, izglītības iestādes padome, izglītojamo pašpārvalde un citi partneri aktīvi iesaistās izglītības iestādes attīstībā, un viņu iniciatīvas tiek mērķtiecīgi atbalstītas. Sadarbība ir sistemātiska, ilgtspējīga un sniedz pierādāmu ieguldījumu izglītības iestādes attīstībā.

Izglītības iestādei ir ilgtermiņa sadarbība ar vienu vai vairākām augstākās izglītības iestādēm, tiek īstenoti kopīgi projekti, pētījumi, studentu prakse vai pedagogu profesionālā pilnveide.
	Vadītājs nodrošina regulāru sadarbību ar vietējo kopienu, nozares organizācijām un augstākās izglītības iestādēm, pārstāvot izglītības iestādi kopīgos projektos un aktivitātēs. 

Izglītības iestādē tiek veicināta izziņas un inovāciju kultūra, savstarpēja mācīšanās un komanddarbs, lai pilnveidotu izglītības procesa kvalitāti. Vadītājs nodrošina vecāku, izglītības iestādes padomes un izglītojamo pašpārvaldes iesaisti izglītības iestādes darbībā, radot iespējas līdzdarbībai un sadarbībai. Sadarbība kopumā ir efektīva, lai gan atsevišķās jomās tās ilgtspēja un iesaistīto pušu aktivitāte nav vienmērīga.








Izglītības iestāde regulāri sadarbojas ar augstākās izglītības iestādēm atsevišķu pasākumu, prakšu vai profesionālās pilnveides īstenošanā. 


	Vadītājs sadarbojas ar vietējo kopienu, nozares organizācijām un citām institūcijām epizodiski vai atsevišķu aktivitāšu ietvaros. 



Izglītības iestādē tikai daļēji tiek veicināta izziņas un inovāciju kultūra, savstarpēja mācīšanās un pieredzes apmaiņa, un sadarbība ar citām izglītības iestādēm ir fragmentāra. Vecāku, izglītības iestādes padomes un izglītojamo pašpārvaldes iesaiste ir neregulāra un lielā mērā atkarīga no vadītāja iniciatīvas. Sadarbība neveido vienotu sistēmu un tikai daļēji sekmē izglītības iestādes attīstību.









Sadarbība ar augstākās izglītības iestādēm ir epizodiska vai formāla un neietekmē izglītības iestādes attīstību.

Vadītājs ir izveidojis efektīvu izglītības  iestādes stratēģiskās attīstības, ikgadējās  darbības un ikdienas darba plānošanas  sistēmu, kurā aktīvi iesaistās visas  mērķgrupas.      Plānošana ir saskaņota ar valstī  noteiktajām izglītības  politikas  prioritātēm un balstīta skaidri definētā  misijā, vīzijā un vērtībās , kā arī mērķī /  mērķos . Attīstības plānošanā tiek  izmantoti kvalitatīvi un kvantitatīvi  indikatori, kas ļauj objektīvi izvērtēt  sasniegtos rezultātus un plānot turpmāko  attīstību.      Pašvērtēšana ir integrēta izglītības  iestādes pārvaldības sastāvdaļa, tajā  iesaistās visas mērķgrupas ,   tiek  izmantotas vairākas kvalitātes vērtēšanas Vadītājs sekmīgi organizē izglītības iestādes  stratēģisko, ikgadējo un ikdienas darba  plānošanu, ievērojot valstī noteiktās izglītības  politikas   prioritātes.        Plānošan ā  iesaistās lielākā daļa mērķgrupu, ir  definēta vai tiek pilnveidota izglītības iestādes  misija, vīzija un vērtības , kā arī mērķis / mērķi .  Attīstības plānošanā tiek izmantoti kvalitatīvi un  kvantitatīvi  indikatori , kas ļauj izvērtēt paveikto  darbu.            Pašvērtēšana tiek veikta regulāri, izmantojot  vairākas kvalitātes vērtēšanas metodes, un tās  rezultāti tiek izmantoti darba pilnveidei.     Vadītājs daļēji nodrošina izglītības iestādes  stratēģiskās attīstības, ikgadējās darbības un  ikdienas darba plānošanu.          Plānošan ā  nav pilnībā nodrošināta saikne ar  valstī noteiktajām izglītības  politikas  prioritātēm,  daļēja  mērķgrupu iesaiste,  sasniedzamo rezultātu un indikatoru  definēšana vai izpratne par izglītības  iestādes misiju, vīziju un vērtībām , kā arī  mērķi / mērķiem .          Pašvērtēšana tiek  veikta   formāli vai tikai  daļēji nodrošina informāciju lēmumu  pieņemšanai un darba kvalitātes pilnveidei.     

